Radeon HD 6000 seeria

Northern Islands on AMD arendatud graafikaprotsessoripere Radeoni nime all. Selle tootepere koodnimed tulevad Kariibi mere saarte nimedest, nagu nimest oletada võib, 'põhjapoolsetest. Sellele alusele on ehitatud Radeon HD 6000 seeria videokaardid. Need Radeoni videokaardid võistlevad turul Nvidia GeForce 500 seeriaga.
Alates sellest seeriast kaotas AMD ametlikult ära ATI brändi nime.

Väljalase 
Algselt pidi Northern Islands graafikaprotsessorite ehitus olema 32 nm, kuid tootja firma TSMC otsustas loobuda 32 nm tootmisest 28 nm arendamise kasuks. Kuid juba enne 32 nm tootmisest loobumist oli 32 nm toodete hind kõrgem kui 40 nm. Seega oli AMD sunnitud kasutama uuendatud 40 nm protsessoreid. Seepärast hilines ka videokaardi seeria plaanitud väljalase ja esimesena lasti Caymani ja Antillese asemel välja kõrgklassi kaardid Barts, Turks ja Caicos, mille 40 nm peale viimist oli AMD juba varem alustanud.

Tooted

Üldised omadused 
Toetab DirectX 11, OpenCL 1.1, OpenGL 4.1, AMD Eyefinity 3–5 kuvarile, AMD HD3D ja HDMI 1.4a, DisplayPort 1.2,AMD Black Vision, CrossFireX valmisolek, APP tehnoloogia.

Radeon HD 6400,6500 ja 6600 
HD 6450, HD 6550 ja HD 6670 hakati tootma 7. veebruaril 2011. Kõigil kolmel kaardil kasutatakse Terascale 2 arhitektuuri, nagu juba HD 5000 seerialgi, samuti toetavad AMD Eye speed tehnoloogiat HD3D jaoks ning Blue-ray 3D-esitamist uue UVD 3-ga. Nii HD 6670 kui ka HD 6570 kasutavad ASIC tuuma, kuid erinevad võimekuselt. HD 6450, 6570 ja 6670 sobivad tänu multimeedia funktsionaalsusele, odavale hinnale, kompaktsele disainile ja väiksele elektritarbele väga hästi HTPC (kodukinoarvuti) sisse.

HD6450 
Koodnimega Caicos, on see AMD HD6000 seeria kõige nõrgem videokaart, kuuludes loomulikult odavate kaartide hulka. Võrreldes HD6450 oma eelkäija HD5450-ga, on 6450-l GDDR5 mälutüüp, 2 korda rohkem ujukomaprotsessoreid (inglise stream processors) ja loomulikult üldised HD6000 seeria uuendused.

Radeon HD 6570/6670 
Kuuluvad koodnime perre Turks (täpsemalt HD 6570 Turks PRO ja hd 6670 Turks XT) ja kuuluvad samuti tavatarbijaklassi kaartide hulka. Algselt olid need saadaval vaid arvutitootjatele, kuid hiljem ka jaemüüjatele. Oma eelkäijatega (HD5570/5670) võrreldes on neil 80 ujukomaprotsessorit ja 4 texture unit'it rohkem.

Radeon HD 6700 

HD6750/6790 on vaid kerged uuendused HD5750/5790-le. Põhierinevus seisneb brändinimes. Kui varasemates HD6000 seeria kaartides kasutatakse AMD UVD (Universal Video Decoder) uut 3.0 versiooni, siis HD6700 seeriaga jätkati UVD 2.0 versiooni. Ka need kaardid toetavad HDMI 1.4a versiooni.
Koodnimega Barts LE asudes keskklassi videokaartide rindele, tuli HD 6790 müüki 5. aprillil 2011. HD6790 mahub ühte pessa ega vaja lisatoitejuhet. Võimekus ületab NVidiaGTX 550 Ti ja on väga lähedal GTX 460 768 MB versioonile.

Radeon HD 6800 
Koodnimega Barts, kuuluvad HD6800 kaardid juba kõrgema klassi sekka. Müüki tulid need 22. oktoobril 2010. HD6850/6870 kasutavad sama 5-rajalist VLIW arhitektuuri mis HD5000 seeria.
HD6850 on võimekam Nvidia GTX 460 768 MB versioonist ja konkureerib GTX 460 1 GB versiooniga. Võrreldes eelkäijatega on see kaart võimekam HD6830-st ja sarnaneb HD5850-ga. HD6850 vajab vaid ühte lisatoitejuhet, mis teeb ta sobivaks enamiku tänapäevaste toiteplokkidega kasutamiseks.
HD6870 on kiirem kui GeForce GTX460 ja võrreldav GTX 560-ga, kuid jääb alla GTX 560 Ti versioonile. Eelneva HD5000 seeriaga võrreldes on kaart kiirem kui HD5850, kuid jääb napilt (u 7%) alla HD5870-le. Samas on HD6870 umbes 25% väiksem kui HD5870.

Radeon HD 6900 
Koodnimega Cayman on 3 toodet – HD6950/6970, on mõeldud entusiastidele. Esialgu plaaniti HD6950/6970 turule tuua 12. novembril 2010, kuid lükati edasi 15. detsembrini 2010.
Võrreldes Bartsiga, on Caymani kaardid tehniliselt uuenduslikumad. Caymani peal kasutatakse juba uut 4-rajalist VLIW arhitektuuri, mis asendas eelmise VLIW5, sest, kuigi sama võimekas, näitasid uuringud, et VLIW5 lisavõimalustest lõikasid kasu vaid üksikud programmid. VLIW 4 võimaldab panna kaardile rohkem transistore kui VLIW 5. Samuti väidab AMD, et VLIW toob kaasa 10% jõudluse kasvu.
Alguses olid ehituselt HD6950 ja HD6970 peaaegu identsed, erinedes ainult BIOS-is, ja see tekitas võimaluse BIOS-is nõrgem kaart muuta HD6970-ks. Hiljem aga AMD ja ta partnerid reageerisid sellele ja muutsid HD6950 füüsilist ehitust. Mõnda isendit saab siiani muuta, kuid see sõltub kaardist.
HD6950, olles natuke aeglasem HD6950-st, on kiirem eelkäijast HD5870-st ja natuke kiirem ka konkurendist Nvidia GTX 560 Ti versioonist.
HD6970 on võimekuselt võrreldav Nvidia GeForce GTX 570 ja GTX 480-ga.
HD6990, koodnimega Antilles, on AMD Northern Bridge pere tippkaart. Müüki lasti see 9. märtsil 2011. Tehniliselt on HD6990 kahetuumaline HD6970. HD6990 võistleb turuosa pärast NVidia GeForce 590-ga, mis on samuti kahetuumaline videokaart.

Võrdlustabel 

Northern Islandsi (HD 6xxx) seeria ülevaade

Vaata ka 
 Radeon

Viited

Välislingid 
 
 

Graafikariistvara